ประมวลภาพ เรือบรรทุกเครื่องบิน ยูเอสเอส จอห์น ซี.สเตนนิส เทียบท่าไทย
เรือบรรทุกเครื่องบินพลังงานนิวเคลียร์ ยูเอสเอส จอห์น ซี.สเตนนิส (USS John C. Stennis) CVN74 เป็นเรือบรรทุกเครื่องบินชั้นนิมิตซ์ ของกองทัพเรือสหรัฐอเมริกา ที่มีความสูงเท่าตึก 24 ชั้น รองรับกำลังพลปฏิบัติงานอยู่บนเรือราวๆ  6,200 นาย เดินทางแวะเทียบท่า ณ ท่าเรือแหลมฉบัง เพื่อให้กำลังพลพักผ่อน และยังเป็นการกระชับความสัมพันธ์ระหว่างสหรัฐอเมริกา กับไทย โดยเป็นส่วนหนึ่งของความต่อเนื่องในฐานะพันธมิตรทางสนธิสัญญาและส่งเสริมมิตรภาพระหว่างสหรัฐอเมริกาและไทย ,สำหรับ เรือบรรทุกเครื่องบิน USS John C. Stennis สังกัดกองเรือที่ 7 ของสหรัฐอเมริกา มีภารกิจในด่านความมั่นคงและเสริมสร้างความสัมพันธ์ทางทหารระหว่างประเทศในเขตอินโดแปซิฟิก เข้าประจำการในกองทัพสหรัฐตั้งแต่ปี 1995 เดินทางมาพร้อม กองบินประจำเรือบรรทุกเครื่องบินที่ 9 ประกอบด้วยเครื่องบินขับไล่โจมตีแบบ เอฟ/เอ-18 อี ซูปเปอร์ฮอร์เน็ต 3 ฝูง เอฟ/เอ-18 เอฟ ซูปเปอร์ฮอร์เน็ต (แบบ 2 ที่นั่ง) 1 ฝูง เครื่องบินโจมตีสงครามอิเล็กทรอนิกส์แบบ อีเอ-18 จี โกรวเลอร์ 1 ฝูง นอกจากนี้ยังมีเฮลิคอปเตอร์ ซีฮอว์ก เครื่องบินแจ้งเตือนภัยล่วงหน้า อี-2 ซี ฮอว์กอาย และ เครื่องบินลำเลียง ซี-2 เอ เกรย์ฮาวน์ ,ในส่วนอาวุธประจำเรือ USS John C. Stennis มีการติดตั้ง อาวุธปล่อยพื้น-สู่-อากาศแบบ RIM-7 Sea Sparrow และ Rolling Airframe Missile (RAM) สำหรับป้องกันภัยทางอากาศ พร้อมทั้ง ระบบป้องกันภัยระยะประชิดแบบฟาลังก์ซ (Phalanx) รวมทั้ง ระบบสงครามอิเล็กทรอนิกส์ AN/SLQ-32 Electronic Warfare System.
เรือบรรทุกเครื่องบินพลังงานนิวเคลียร์ ยูเอสเอส จอห์น ซี.สเตนนิส เดินทางแวะเทียบท่า ณ ท่าเรือแหลมฉบัง เพื่อให้กำลังพลพักผ่อน และยังเป็นการกระชับความสัมพันธ์ระหว่างสหรัฐอเมริกากับไทย
เรือบรรทุกเครื่องบิน ยูเอสเอส จอห์น ซี.สเตนนิส,กองทัพเรือสหรัฐ,เรือบรรทุกเครื่องบิน,ท่าเรือแหลมฉบัง,USS John C. Stennis,ข่าวทั่วไป